“OʻZDONMAHSULOT” DAVLAT-AKSIYADORLIK KORPORATSIYASINI “OʻZDONMAHSULOT” AKSIYADORLIK KOMPANIYASIGA AYLANTIRISH TOʻGʻRISIDA
(resolution, 2024-08-16)

Donni xarid qilish, saqlash va qayta ishlash sohasida boshqaruvni tubdan takomillashtirish, ortiqcha oraliq tuzilmalarni tugatish, tarmoqda bozor munosabatlarini yanada rivojlantirish va chuqurlashtirish, xususiylashtirish va investitsiyalarni jalb etish jarayonlarini faollashtirish maqsadida, shuningdek Oʻzbekiston Respublikasi Prezidentining “Xoʻjalik boshqaruvi organlari tizimini takomillashtirish toʻgʻrisida” 2003-yil 22-dekabrdagi PF-3366-son Farmoni talablariga muvofiq Vazirlar Mahkamasi qaror qiladi: 1. “Oʻzdonmahsulot” davlat-aksiyadorlik korporatsiyasi ochiq aksiyadorlik jamiyati shaklidagi “Oʻzdonmahsulot” aksiyadorlik kompaniyasiga aylantirilsin. Oʻzdonmahsulot” aksiyadorlik kompaniyasi tarkibiga kiradigan 44 korxona, shu jumladan hammasi boʻlib 34 filialga ega boʻlgan 25 korxona roʻyxati, shuningdek, kompaniyaning tashkiliy tuzilmasi 1-ilovaga muvofiq maʼqullansin. 2. Quyidagilar “Oʻzdonmahsulot” aksiyadorlik kompaniyasining asosiy vazifalari va faoliyati yoʻnalishlari etib belgilansin: Oʻzbekiston Respublikasi Hukumatining qarorlariga muvofiq davlat ehtiyojlari uchun don va urugʻlik xarid qilish, joylashtirish va saqlashni taʼminlash; yuqori sifatli un navlari, yorma, omixta yem, shuningdek non-bulka, makaron va qandalotchilik mahsulotlari ishlab chiqarishni hamda iqtisodiyot tarmoqlari va respublika aholisini ular bilan taʼminlashni tashkil etish; don mahsulotlari tarmogʻi korxonalarining don yetishtiruvchilar — shirkat va fermer xoʻjaliklari bilan oʻzaro munosabatlari mexanizmlarini, shu jumladan donni qabul qilish, sifatini baholash va hisobga olish masalalarini takomillashtirish, don sifatini taʼsirchan nazorat qilish va uni xolisona baholash tizimini yaratish; don mahsulotlari tarmogʻi korxonalarini zamonaviylashtirish va texnika bilan qayta jihozlashga, ushbu maqsadlar uchun xorijiy investitsiyalarni keng jalb qilishga koʻmaklashish; don mahsulotlari tarmogʻi korxonalari va tashkilotlariga axborot xizmatlari koʻrsatish, ularning kadrlarini tayyorlash, qayta tayyorlash va malakasini oshirishni tashkil etish. 3. Quyidagilar: Qoraqalpogʻiston Respublikasi va viloyatlar don mahsulotlari yetishtiruvchilar aksiyadorlik uyushmalarining ularni tugatish toʻgʻrisidagi qarori; “Oʻzdonmahsulot” aksiyadorlik kompaniyasi tarkibiga kiradigan xoʻjalik jamiyatlari umumiy yigʻilishlarining 34 korxonani 1-ilovaga muvofiq filiallarga aylantirish toʻgʻrisidagi qarori maʼlumot uchun qabul qilinsin. 4. “Oʻzdonmahsulot” aksiyadorlik kompaniyasining ijro etuvchi apparati tuzilmasida 9 shtat birligidan iborat Nazorat-taftish boshqarmasi tashkil etilsin va unga: don mahsulotlari korxonalari tomonidan xarid qilinadigan, saqlanadigan va qayta ishlanadigan davlat don resurslari miqdori va sifatiga doir maʼlumotlarning ishonchliligini; tayyor mahsulot chiqishining belgilangan normativlariga rioya qilinishini; don ekinlari urugʻlari tayyorlanishini va don yetishtiruvchi xoʻjaliklarning ular bilan taʼminlanishini; tayyorlanadigan va qayta ishlanadigan don uchun oʻzaro hisob-kitoblarning belgilangan tartibiga rioya qilinishini nazorat va taftish qilish funksiyalari yuklansin. 6. Belgilansinki: “Oʻzdonmahsulot” kompaniyasi tarkibiga kiradigan 44 don mahsulotlari korxonalari va ularning 1-ilovaga muvofiq filiallari Oʻzbekistonda yetishtiriladigan bugʻdoyni tayyorlash, saqlash va qayta ishlashni taʼminlovchi boshlangʻich boʻgʻin hisoblanadi; faqat “Oʻzdonmahsulot” aksiyadorlik kompaniyasi tarkibiga kiradigan don mahsulotlari korxonalari qishloq xoʻjaligi korxonalari bilan bugʻdoy va urugʻlik xarid qilish yuzasidan kontraktatsiya shartnomalari tuzish, shuningdek davlat zaxirasidagi oziq-ovqat bugʻdoyini saqlash huquqiga egadirlar; koʻrsatib oʻtilgan 44 don mahsulotlari korxonalaridagi davlatga tegishli aksiyalar (paylar) ulushi 25-26 foizni tashkil qiladi, ular “Oʻzdonmahsulot” aksiyadorlik kompaniyasining ustav fondiga beriladi. Shu bilan birga, qayta tashkil etilayotgan “Oʻzdonmahsulot” davlat-aksiyadorlik korporatsiyasi balansida boʻlgan mol-mulk ham “Oʻzdonmahsulot” aksiyadorlik kompaniyasi ustav fondiga beriladi. 8. Oʻzbekiston Respublikasi Davlat mulki qoʻmitasi “Oʻzdonmahsulot” aksiyadorlik kompaniyasi bilan birgalikda bir oy muddatda: “Oʻzdonmahsulot” aksiyadorlik kompaniyasining ustav fondi belgilangan tartibda shakllantirilishini taʼminlasin; 1-ilovada koʻrsatilgan xoʻjalik jamiyatlariga ularni qayta tashkil etishni amalga oshirishda koʻmaklashsin. Qimmatli qogʻozlar bozori faoliyatini muvofiqlashtirish va nazorat qilish markazi “Oʻzdonmahsulot” aksiyadorlik kompaniyasi hamda qayta tashkil etiladigan 1-ilovaga muvofiq aksiyadorlik jamiyatlarining aksiyalari chiqarilishini emissiya prospektini roʻyxatdan oʻtkazish uchun yigʻim undirmasdan davlat roʻyxatidan oʻtkazsin. 9. “Oʻzdonmahsulot” aksiyadorlik kompaniyasi ikki oy muddatda kompaniya ustavini tasdiqlasin va uni davlat roʻyxatidan oʻtkazish uchun belgilangan tartibda Oʻzbekiston Respublikasi Adliya vazirligiga taqdim etsin. 10. Oʻzbekiston Respublikasining Bosh vaziri Sh.M. Mirziyoyev attestatsiya komissiyasi tuzsin va ikki oy muddatda “Oʻzdonmahsulot” aksiyadorlik kompaniyasi tarkibiga kiradigan korxonalar va ularning filiallari rahbarlarini attestatsiyadan oʻtkazsin. 11. Oʻzbekiston Respublikasi Hukumatining 5-ilovaga muvofiq ayrim qarorlariga oʻzgartirishlar kiritilsin, shuningdek baʼzilari oʻz kuchini yoʻqotgan deb hisoblansin. Oʻzbekiston Respublikasi Adliya vazirligi bir oy muddatda vazirliklar va idoralarning normativ hujjatlari mazkur qarorga muvofiqlashtirilishini taʼminlasin. 12. Mazkur qarorning bajarilishini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin. I. Vazirlar Mahkamasining “Davlat va xoʻjalik boshqaruvi respublika organlari boshqaruv xodimlar sonini maqbullashtirish va qisqartirish toʻgʻrisida” 2004-yil 5-yanvardagi 1-son qaroriga 3-ilovaning IV. “Agrosanoat kompleksi” boʻlimida 6-ustunda 41-banddagi “2704” raqami “2811” raqami bilan, “66” raqami “75” raqami bilan almashtirilsin. 1. Vazirlar Mahkamasining “Oʻzdonmahsulot” davlat-aksionerlik korporatsiyasini tashkil etish va uning faoliyati masalalari toʻgʻrisida” 1994-yil 20-iyundagi 311-son qarori. 2. Vazirlar Mahkamasining “Oʻzbekiston Respublikasida don mahsulotlarini sotishni tartibga solishning qoʻshimcha chora-tadbirlari toʻgʻrisida” 1994-yil 2-noyabrdagi 532-son qarori. 4. Vazirlar Mahkamasining 2003-yil 21-maydagi 226-36-son qaroriga 1-ilova.